Arbejdspladserne nedlægges massivt i Nordjylland på grund af krisen.

13,2 procent af alle private stillinger i Nordjylland er blevet nedlagt i løbet af de sidste 3 år. Til sammenligning er det i København kun 3 procent. Det skriver P4 Nordjylland. - Der er sket det i Danmark, at industrijobbene er flyttet vestpå, blandt andet til Nordjylland. Og når så tidernes ugunst går ud over fremstillingsvirksomheder, jamen så bliver de her områder hårdest ramt, siger Økonomiprofessor Niels Westergård-Nielsen fra Aarhus Universitet til P4 Nordjylland. I alt er omkring 19.000 arbejdspladser mistet i Nordjylland siden krisens start i 2008. Det viser tal fra Arbejdernes Erhvervsråd.